kardosdrur/scandi-wiki huggingface dataset:
Museum Vestsjælland

Museum Vestsjælland er et statsanerkendt kulturhistorisk museum, et fusionsmuseum for kommunerne Kalundborg, Odsherred, Ringsted, Sorø, Slagelse og Holbæk. Det blev oprettet 31. december 2012 som et samarbejde mellem Kalundborg Museum, Museum Odsherred, Holbæk Museum, Ringsted Museum og Arkiv og Sydvestsjællands Museum.

Besøgssteder 
Museet har flere besøgssteder, 11 pr. marts 2017:

 Bakkekammen i Holbæk er et museum for bedre byggeskik
 Flakkebjerg Skolemuseum viser dagligdagen på skoler for perioden 1904 til 1962
 Holbæk Museum består af tolv historiske bygninger, blandt andet et Arkæolab for arkæologi
 Kalundborg Museum ligger midt i middelalderbyen og har udstillinger om vikingetiden, middelalderen med korstog samt havne- og dragthistorie.
 Malergården ved Lammefjorden, familien Swanes kunsterhjem
 Det kulturhistoriske Odsherreds Museum
 Odsherreds Kunstmuseum især om Odsherredsmalerne, der var inspireret af områdets lys og landskab
 Ringsted Museum og Arkiv om fortidens liv i landbruget og i købstæderne
 Skælskør Bymuseum udstiller om byens udvikling som handels- og søfartsby 
 Slagelse Museum med fokus på handel, industri og håndværk
 Sorø Museum om Sorøs historie

Noter

Eksterne henvisninger 
 Vestmuseum.dk, hjemmeside
 "Museum Vestsjælland" fra Dit-holbaek.dk beskriver de forskellige ansvarsområder

Museer i Region Sjælland
Museer etableret i 2012
Lugi HF

Lugi HF (eller Lund universitet gymnastik & idrætsforening = Lugi) er en skånsk håndboldklub fra byen Lund. Klubbens herrehold vandt det svenske mesterskab i 1980. Dameholdet har været i to mesterskabsfinaler, i 2012 og 2013. Klubben spiller sine hjemmekampe i Sparbanken Skåne Arena, med plads til 3.500. 

Spillerdragten er klaretfarvede (bourgogne-farvede) bluser og sorte bukser, 

De har en stor lokal rivalisering med H 43, hvor lokalopgørerne altid er garant for store tilskuermæssige strømninger. H 43 er arbejderklassens klub, mens Lugi er de statslige akademikeres. Den blå farve har gennem årene været symbolet for arbejderklassen, og bourgognerødt for det akademiske.

Dametruppen 2020/21 

Målvogtere
 1  Isabella Mouratidou
 12  Hanna Popaja
Fløjspillere
LW
 7  Beatrice Nilsson
 23  Amanda Andersson
 30  Clara Lerby
RW
 10  Albana Arifi
Stregspillere
 2  Maja Persson
 8  Ofelia Hallberg
 15  Olivia Löfqvist

Bagspillere
LB
 9  Tilda Lilja
 11  Tyra Axnér
 27  Hannah Flodman
CB
 5  Emma Ejdrup Navne
 14  Laura Nielsen Hougar
RB
 19  Julia Olsson

Herretruppen 2020/21 

Målvogtere
 1  Erik magnusen
 12  Victor Hedberg
 20  Sebastian Glemhorn
Fløjspillere
LW
 22  Axel Andersson
 27  Carl Nilsson
RW
 3  Isak Persson
Stregspillere
 8  olle
 13  Nikola Stefanovic
 15  Albin Carlsson

Bagspillere
LB
 9  Karl Wallinius
 24  Fredrk Olsson
 26  Rasmus Nilsson
CB
 14  Casper Käll
 19  Julle (JAZ) 88 Hugo Forsberg

RB
 7  Niclas Paradis
 20  Assar Kammenhed
 21  Theo Übelacker
 23  Carl Möllerström

Referencer

Eksterne henvisninger 
 Officiel webside

Håndboldklubber fra Sverige
Sport i Sverige
Etableret i 1941
Moonlight (film)

Moonlight er en amerikansk dramafilm fra 2016, skrevet og instrueret af Barry Jenkins, med Trevante Rhodes, André Holland, Janelle Monáe, Naomie Harris og Mahershala Ali i hovedrollerne. Filmen er baseret på Tarell Alvin McCraneys uudgivne semi-biografiske teaterstykke In Moonlight Black Boys Look Blue.

Filmen viser tre faser i hovedpersonens liv: barndom, ungdom og tidlige voksenår. Den udforsker vanskelighederne han møder med sin seksualitet og identiet, herunder det fysiske og psykiske misbrug han bliver udsat for under sin opvækst. Indspilningen af filmen blev sat i gang 14. oktober 2015 i Miami i Florida. Filmen har indtjent mere end 65 millioner dollars på verdensplan.

Ved den 74. Golden Globe-uddeling vandt Moonlight prisen for Bedste filmdrama og blev nomineret i fem andre kategorier. Filmen vandt Oscar-prisen for Bedste film, samt Bedste mandlige birolle til Mahershala Ali og Bedste filmatisering for manuskriptet til Barry Jenkins og Tarell Alvin McCraney og blev nomineret i yderligere fem kategorier. I 2017 kaldte The New York Times filmen for den 20. bedste i det 21. århundrede.

Moonlight blev den første film med kun sorte medvirkende, den første LGBT- film og den næstmindst indtjenende film til at vinde en Oscar for Bedste film. Filmens klipper Joi McMillon blev den første sorte kvinde nomineret for en Oscar, og Ali blev den første muslim til at vinde en Oscar for skuespil.

Medvirkende 
 Mahershala Ali som Juan
 Naomie Harris som Paula
 Trevante Rhodes som 'Black' - Chiron som voksen
 Ashton Sanders som Chiron som teenager
 Alex R. Hibbert som 'Little' - Chiron som dreng
 Janelle Monáe som Teresa
 André Holland som Kevin som voksen
 Jharrel Jerome som Kevin 16 år
 Jaden Piner som Kevin 9 år
 Patrick Decile som Terrel

Kilder

Eksterne henvisninger 
 
 
 

Amerikanske film fra 2016
Engelsksprogede film
Dramafilm fra USA
LGBT-relaterede film fra USA
Oscar for bedste film
Golden Globe for bedste film - drama
Esther Schop

Esther Schop (født 22. Januar 1990 i Alkmaar, Holland) er en hollandsk håndboldspiller, der spiller for Nantes Loire Atlantique Handball og Hollands håndboldlandshold.

Referencer 

Håndboldspillere fra Nederlandene
Oscaruddelingen 2017

Oscaruddelingen 2017 var den 89. udgave af oscaruddelingen og fandt sted 26. februar 2017 i Dolby Theatre i Hollywood og hædrede film fra 2016.  Jimmy Kimmel var vært ved showet.

Oscar for bedste film blev vundet af filmen Moonlight. La La Land vandt seks priser i alt.

Vindere og nominerede 
De nominerede film blev offentliggjort den 24. januar 2017 i Samuel Goldwyn Theater af Guillermo del Toro, Jason Reitman, formand for AMPAS Cheryl Boone Isaacs, skuespillere Brie Larson , Marcia Gay Harden, Glenn Close, Jennifer Hudson og Ken Watanabe, og filmfotograf Emmanuel Lubezki. Meddelelsen blev for første gang i historien streamet live på uddelingens officielle websteder (Oscars.com og Oscars.org) og udsendelse på tv. Film La La Land modtog 14 nomineringer og tager dermed nomineringsrekord over Alt om Eva (1950) og Titanic (1997). Arrival og Moonlight fik næst flest nomineringer med otte hver.

Kilder

2017
Kultur i 2017
Niels Bugges Kro

Niels Bugges Kro er en dansk kro og restaurant, som ligger smukt ved Hald Sø og Dollerup Bakker. Den nuværende krobygning blev opført i 1872, og rummer fem hotelværelser samt én restaurant. Kroen er navngivet efter Niels Bugge.

Historie 
Hald Hovedgårds ejer, kammerherre Frederich Schinkel, opførte efter alt at dømme en vandmølle i årene omkring år 1790 ved den bæk, som gennemstrømmer Troldeslugten vest for den senere kro.

Det vides ikke med sikkerhed, hvornår den første kro opstod. Dens eksistens fremgår ikke af F.A.M. Krabbes udførlige beskrivelse af Hald fra 1858, men det er tydeligt, at han har set en mulighed for stedet som et udflugtssted. Formodentlig er et beskedent traktørsted opstået kort tid efter. I 1871 beskrives det, at “I al beskedenhed kan her erholdes et tarveligt måltid”. Tidligt har traktørstedet fået navnet Bækkelund Kro, men en ny indehaver ønskede at give etablissementet lidt historisk vingesus, og i 1936 skiftede kroen navn til Niels Bugges Kro. Efterfølgende smittede kroens nye navn af på den store borgbanke ca. 150 m øst for kroen, som hidtil havde heddet Gammel Hald. Fra 1936-2019 blev borgbanken kaldt Niels Bugges Hald, men fra maj 2019 er navnet på borgbanken atter ændret tilbage til Gammel Hald, da nye arkæologiske undersøgelser havde påvist, at Gammel Hald er en aldrig færdigbygget borg fra 1250-1300, dvs. fra tiden før Niels Bugge i 1346 købte Hald, og at Niels Bugges borg i stedet findes ca. 2-3 m under borggården på Hald Slot, som ligger ca. 1 km øst for kroen.
 
Den nuværende krobygning blev opført i 1872 af Hald Hovedgårds ejer Frederik Krabbe, efter tegninger af arkitekt Martin Nyrop. Senere blev der opført en sydfløj, og i 1948 blev nordfløjen tilføjet Niels Bugges Kro. I dag kan man stadigvæk opleve den oprindelige møllesø bag kroen.

Ægteparret Gitte og Poul Nielsen overtog i midten af 1980'erne Niels Bugges Kro. De begyndte at ændre maden i køkkenet til det bedre. I 2014 blev kroen optaget i den svenske gastronomiguide White Guide. Denne hæder blev gentaget i både 2015 og 2016. I slutningen af 2016 blev den nyuddannede kok fra michelinrestauranten Studio at the Standard i København, Mads Emtkær Jensen, ansat som ny køkkenchef på Niels Bugges Kro. Efter samtaler med ejer Poul Nielsen, besluttede de fra starten af 2017, at køkkenet skulle ændres til et brasserie, med mad fra det franske køkken.

I marts 2018 blev Niels Bugges Kro overtaget af en investorgruppe, der blandt andre tæller erhvervsmanden Kim Krull Jørgensen. Efter flere måneders rennoveringsarbejde åbnede kroen igen i november 2018 med ny forpagter.

Referencer

Eksterne henvisninger 
 Niels Bugges Kro officielle websted

Kroer i Danmark
Restauranter i Danmark
Virksomheder i Viborg
Etableret i 1872
Martin Nyrop
Alberto Braglia

Alberto Braglia (født 23. marts 1883 i Modena, død 5. februar 1954 i Modena) var en italiensk gymnast, som vandt tre guldmedaljer ved de olympiske lege i 1908 og 1912.

Braglia begyndte at dyrke gymnastik som 12-årig. Han deltog første gang i et OL ved olympiske mellemlege 1906 i Athen, hvor han vandt to sølvmedaljer i henholdsvis femkamp og sekskamp, i begge tilfælde tæt efter vinderen, Pierre Payssé fra Frankrig. Han vandt sin første OL-guldmedalje i London 1908 i all-round-konkurrencen, men kort efter legene pådrog han sig en alvorlig skulderskade, ligesom han fik en depression på grund af sin fireårige søns død. Han kom sig dog igen og stillede op igen ved OL fire år senere i Stockholm, hvor han var fanebærer for Italien. Han genvandt sin guldmedalje i all-round-konkurrencen og var med på Italiens guldhold i holdkonkurrencen.

Efter OL i 1912 stoppede han sin karriere og udnyttede i stedet sine talenter som cirkusakrobat. Han vendte tilbage til sin sport som træner for det italienske gymnastikhold ved OL i 1932.

Han døde på en lægeklinik i 1954 efter at være blevet ramt af hjertestop.

Referencer

Eksterne henvisninger 

Gymnaster fra Italien
Olympiske mestre fra Italien
Deltagere for Italien ved de olympiske mellemlege 1906
Deltagere for Italien ved sommer-OL 1908
Deltagere for Italien ved sommer-OL 1912
Olympiske sølvmedaljevindere fra Italien
Jolin Tsai

Jolin Tsai (født 15. september 1980) er en taiwanesisk sangerinde.

Diskografi 
 1999 1019
 2000 Don't Stop
 2000 Show Your Love
 2001 Lucky Number
 2003 Magic
 2004 Castle
 2005 J-Game
 2006 Dancing Diva
 2007 Agent J
 2009 Butterfly
 2010 Myself
 2012 Muse
 2014 Play
2018 Ugly Beauty

Eksterne henvisninger 

 

 at Warner Music Taiwan

Sangere fra Kina
Genevieve O'Reilly

Genevieve O'Reilly (født 6. januar 1977) er en irsk skuespillerinde, der har medvirket i flere film og tv-serier. Hun er kendt for at have spillet oprørslederen Mon Mothma i Star Wars Episode III: Sith-fyrsternes hævn (2005) og Rogue One: A Star Wars Story (2016).

O'Reillys første optræden i tv var i en gæsterolle i afsnittet Slayer's Return i den canadiske serie BeastMaster i 2001. Året efter medvirkede hun i rollen som Kimberly Oswald i afsnittet Asylum Seekers i Young Lions. Fra 2002 til 2005 havde hun en fremtrædende rolle som Leanne Curtis i All Saints. Fra 2011 til 2014 medvirkende hun i en tilbagevendende rolle i serien Episodes sammen med Matt LeBlanc. Senere i 2014 medvirkede hun som Frances Pirsig i miniserien The Honourable Woman. I 2015 medvirkede hun som Mary Johnson i BBC's tv-serie Banished. I 2016 medvirkede hun i den britiske dramaserie The Secret, hvor hun blev rost af kritikkerne.

Udover sin optræden i tv er O'Reilly også kendt for hendes filmkarriere. Blandt de mere bemærkelsesværdige roller er Dash MacKenzie i Avatar (2004), Eve i kærlighedsfilmen Forget Me Not (2010) og Lady Flora Hastings i periodedramaet The Young Victoria (2009). En af hendes senere optrædener er i rollen som Tarzans mor i The Legend of Tarzan (2016).

Eksterne henvisninger 
 
 Genevieve O'Reilly hos United Agents

Noter 

Skuespillere fra Irland
Jimmy Smits

Jimmy Smits (født 9. juli 1955) er en amerikansk skuespiller, der har medvirket i en række film og tv-serier.

På tv havde han en fast rolle som advokaten Victor Sifuentes i de første fem sæsoner af L.A. Law i slutningen af 1980'erne, hvilket indbragte ham en Primetime Emmy Award for bedste birolle i en dramaserie i 1990. I 1990'erne spillede han NYPD-detektiven Bobby Simons i politidramaet NYPD Blue, som han blev præmieret for med en Golden Globe Award for bedste skuespiller i 1996. I 1999-2006 medvirkede han som kongresmedlemmet Matt Santos i den politiske dramaserie The West Wing Senere har han medvirket som Miguel Prado i Dexter og i 2012 som Nero Padilla i Sons of Anarchy.

På film har han medvirket som senatoren Bail Organa i Star Wars Episode II: Klonernes angreb (2002), Star Wars Episode III: Sith-fyrsternes hævn (2005) og Rogue One: A Star Wars Story (2016).

Eksterne henvisninger 

 

Skuespillere fra USA
GP Industria & Artigianato di Larciano 2017

GP Industria & Artigianato di Larciano 2017 var den 49. udgave af cykelløbet GP Industria & Artigianato di Larciano. Løbet var en del af UCI Europe Tour-kalenderen og blev arrangeret 5. marts 2017. Løbet blev vundet af britiske Adam Yates fra , for anden gang i karrieren.

Hold og ryttere

Danske ryttere 
 Mads Würtz Schmidt kørte for

Resultater

Eksterne henvisninger
 

2017
UCI Europe Tour 2017
Novoferm GmbH

Novoferm GmbH er en leverandører af stål- og branddøre, industrielle porte, logistiksystemer samt garageporte til både private og erhverv. Novoferm GmbH blev grundlagt i 1955 som Isselwerk Werth i Isselburg-Werth, Tyskland. Novoferm group producerer forskellige steder i Europa og Asien, og sælger sine produkter via datterselskaber og partnere, heribland Novoferm Danmark ApS. Novoferm beskæftiger på verdensplan over 2500 medarbejdere.

Virksomhedens Historie

Novoferm i Danmark
Salgsselskabet Novoferm Danmark ApS har hovedsæde i Toftlund. Hovedkontoret, og den centrale administration af Novoferm GmbH, ligger i Rees i Niederrhein. Tyske produktionsanlæg er placeret tæt på Rees, i Isselburg, Dortmund og Brackenheim.

Novoferm er i Europa og Asien repræsenteret med 14 produktionsanlæg og 25 salgsselskaber og partnere.

Produkter 
Novoferm er en af de største europæiske leverandører af døre, garageporte, rammepartier og drev, herunder blandt andet:
 Drev og tilbehør
 Garageporte, ledhejseporte, vippeporte
 Ståldøre, branddøre og brandporte
 Døre og rammepartier i glas, alu- og stål-profilsystemer.
 Industriporte, industrielle gang- og sidedøre, rulleporte, hurtigporte og brandskydeporte.
 Logistiksystemer, hydrauliske og mekaniske læsseramper, slusehuse, porttætninger og buffersystemer

Eksterne henvisninger

 Novoferm Group
 Novoferm Danmark ApS
 Sanwa Shutter Group

Fremstillingsvirksomheder fra Tyskland
Etableret i 1955
Frederick af Hallum

Sankt Frederick af Hallum (frisisk: Freark fan Hallum) (ca. 1113 - 5. marts 1175) var en præmonstratenserpræst og kanoniseret, grundlægger af og første abbed i Mariengaarde Abbedi i Friesland i Holland.

Frederik blev født i Hallum. Efter at have studeret i skolen ved domkirken i Münster blev han præst i sin hjemby. Han udmærkede sig med en stor sjælelig inderlighed og førte et liv i beskedenhed. Efter sin moders død sluttede han sig til præmonstratenserne og grundlagde klosteret Mariëngaarde, der blomstrede under hans ledelse. Han udøvede også en positiv indflydelse på sine omgivelser. Han bragte adelen i de nederlandske stater til at bilægge deres tvister og viste sig som en faderskikkelse for de fattige og ulykkelige. 

Han døde i år 1175 og blev begravet på Mariengaarde.

Efter hans død skete der mange mirakler. Relikvier af Frederick lå i Hallum indtil 1614, hvorefter de for at undgå at falde i hænderne på calvinister blev overført til klosterkirken i Bonne-Espérance nær Vellereille-les-Brayeux i Vallonien Hainaut, hvor de blev placeret i 1616 eller 1617. De blev overført til Leffe Abbedi nær Dinant i 1938. 

Kanonisering af den hellige Frederik blev formelt ratificeret i 1728.

Han fejres hvert år den 4. februar af Præmonstratenserordenen og i Utrecht ærkebispedømme.

Eksterne henvisninger
 
 Norbertine Vocations: St. Frederick 
Het Meertens Instituut over Frederik van Hallum 

Nederlandenes historie
Frisland
White Guide

White Guide er en svensk guide med anmeldelser og anbefalinger af omkring 800 restauranter i Sverige. Den blev første gang udgivet i 2005, efter en fusion mellem guiderne Vägarnas Bästa og Gourmet 199 Borde. Siden 2013 har man udgivet White Guide Danmark, og i 2014 kom den engelsksprogede White Guide Nordic, med de 300 bedste restauranter i Sverige, Danmark, Norge, Finland, Island, Færøerne, Grønland og Estland. 

Guiden udkommer årligt som bog og app.

Eksterne henvisninger 
 White Guides officielle websted 
 White Guide Danmarks officielle websted   
 White Guide Nordics officielle websted  

Restaurantguider
Gastronomi
Etableret i 2004
Marie Tømmerbakke

Marie Sundfør Tømmerbakke (født 10. Januar 1993 i Norge) er en norsk håndboldspiller, der spiller for København Håndbold. Hun har tidligere optrådt for Oppsal IF i hjemlandet.

Referencer 

Håndboldspillere fra Norge
Håndboldspillere fra Oppsal IF
Arne Møller

Arne Møller er navnet på flere personer:
 Arne Møller (seminarieforstander) – dansk præst og seminarieforstander (1876-1947)
 Arne Møller (musiker) – dansk klarinettist og kgl. kapelmusikus (1919-2007)
 Arne Møller (skuespiller) – dansk skuespiller (1923-1992)
 Arne Schmidt Møller – dansk journalist, forfatter og foredragsholder (født 1955)
Børge Jensen

Børge Jensen er navnet på flere personer:
 Børge Jensen (bryder) – dansk bryder (1911-1967)
 Børge Jensen (politiker) – dansk socialdemokratisk politiker, medlem af Folketinget (1920-1999)
 Børge Jensen (Olsen-banden) – fiktiv person i filmene om Olsen-banden, spilles af Jes Holtsø
Lars Larsen (fodboldspiller, født 1951)

Lars Larsen (født 8. december 1951) er en dansk tidligere fodboldspiller, der spillede hele sin karriere i Boldklubben Frem. 

Larsen spillede 514 kampe og scorede 94 mål i sine 19 år i klubben. Larsen spillede desuden 22 kampe for Danmarks fodboldlandshold.

Eksterne henvisninger 
 
 Lars Larsen  på Boldklubben Frems hjemmeside

Fodboldspillere fra Danmark
Fodboldspillere fra Boldklubben Frem
Dear God

Dear God er navnet på flere ting:
 Dear God (sang af Elton John) – sang af Elton John udgivet i 1980
 Dear God (sang af Avenged Sevenfold) – sang af Avenged Sevenfold udgivet i 2007
 Dear God (film) – amerikansk komediefilm fra 1996 instrueret af Garry Marshall
 Dear God (dokumentarfilm) – dansk dokumentarfilm fra 2006
Abel Abelsøn

Abel Abelsøn (født 1252, død 2. april 1279), lensherre af Langeland, var den tredje søn af kong Abel af Danmark, hertug af Slesvig og han var yngre broder til Valdemar III, hertug af Slesvig og Erik I, hertug af Slesvig. Som medlem af den hertugelige familie, holdt han flere len i det sydlige Danmark.

Liv og gerning 
Abel blev født i 1252 som den tredje og posthume søn af kong Abel af Danmark, hertug af Slesvig, og hans hustru, Mechtilde af Holsten. I forliget med sin broder Erik efter dødsfaldet af deres ældre broder Hertug Valdemar III modtog Abel byerne Svendborg, Rudkøbing og muligvis også Faaborg på Fyn, og som len Langeland.

Abel døde påskedag 1279 i Svendborg og blev begravet i byens gråbrødrekloster.

Han blev gift med en datter af Gunzelin III, greve af Schwerin. Ved sin død efterlod han sig kun en datter Margarete, der kom i kloster i Zarrentin i Mecklenburg og donerede sin faders ejendomme til hendes slægtninge, greverne af Holsten. De solgte dem senere til kong Erik Menved.

Referencer

Litteratur 
 

Danskere i 1200-tallet
David Prowse

David Prowse (født 1. juli 1935, død 28. november 2020) var en engelsk bodybuilder, vægtløfter og skuespiller.

Han er bedst kendt for at have spillet skurken Darth Vader i science fiction-filmene Star Wars Episode IV: Et nyt håb (1977), Star Wars Episode V: Imperiet slår igen (1980) og Star Wars Episode VI: Jediridderen vender tilbage (1983), idet det dog var James Earl Jones, der lagde stemme til. I Storbritannien huskes han også for rollen som Green Cross Code Man i en række propagandafilm for færdselssikkerhed, der blev sendt i britisk tv fra 1975 til 1990. Blandt andre roller kan nævnes den som Frankensteins monster i Casino Royale (1967), The Horror of Frankenstein (1970) og Frankenstein and the Monster from Hell (1974). Forud for optagelserne til Superman (1978) søgte han om at spille titelrollen men blev i stedet valgt som træner for Christopher Reeve, der fik rollen.

Som vægtløfter vandt han de britiske mesterskaber i sværvægt i 1962 og de to efterfølgende år. Han deltog desuden i vægtløftning ved Commonwealth Games i 1962 i Perth i Australien. Fra 1969 til 1990 drev han tre fitnesscentre.

Referencer

Eksterne henvisninger 

 Officiel hjemmeside 
 

Skuespillere fra England
Vægtløftere
Bodybuildere
Personer tildelt Member of the Order of the British Empire
Lars Larsen (fodboldspiller, født 1978)

Lars Larsen (født 14. november 1978) er en dansk fodboldspiller.

Han skifede i starten af 2003 til Herfølge BK for en transfersum på 500.000 kr.. Han vendte derefter tilbage til Randers i august samme år, hvor han skulle tørne ud for Randers FC.

Referencer

Kilder 

Lars Larsen på danskfodbold.com
Lars Larsen på superstats.dk

Fodboldspillere fra Danmark
Fodboldspillere fra Understed IF
Fodboldspillere fra Frederikshavn fI
Fodboldspillere fra Boldklubben Skjold
Fodboldspillere fra Randers Freja
Fodboldspillere fra Herfølge Boldklub
Fodboldspillere fra Randers FC
Fodboldspillere fra Odense Boldklub
Fodboldspillere fra Skive IK
Creed (film)

Creed er en amerikansk dramafilm fra 2015. Filmen er instrueret af Ryan Coogler, skrevet af Coogler og Aaron Covington, og har Michael B. Jordan og Sylvester Stallone i hovedrollerne. Filmen er produceret af Robert Chartoff, Irwin Winkler og Sylvester Stallone.

Michael B. Jordan spiller som Adonis Johnson Creed, søn af bokseren Apollo Creed, med Stallone som genses i rollen som Rocky Balboa. Filmens øvrige roller spilles af blandt andre Tessa Thompson, Tony Bellew, Andre Ward, Gabriel Rosado og Graham McTavish. Filmen er en spin-off fra filmserien om Rocky, og er dermed den syvende film i serien. Den havde biografpremiere i Danmark 3. december 2015. 

For sin optræden blev Stallone nomineret til en Oscar for bedste mandlige birolle og vandt en Golden Globe for bedste mandlige birolle

Handling 

Den tidligere verdensmester i boksning, Rocky Balboa, bliver træner og mentor for Adonis Johnson Creed, søn af hans afdøde ven og tidligere ærkerival Apollo Creed.

Medvirkende 
 Michael B. Jordan som Adonis Johnson Creed
 Sylvester Stallone som Rocky Balboa
 Tessa Thompson som Bianca
 Tony Bellew som 'Pretty' Ricky Conlan
 Graham McTavish som Tommy Holiday
 Phylicia Rashad som Mary Anne Creed
 Wood Harris som Tony "Little Duke"
 Andre Ward som  Danny "Stuntman" Wheeler
 Gabriel Rosado som Danny "Stuntman" Wheeler
 Liev Schreiber som HBO 24/7 announcer
 Michael Buffer som sigselv
 Max Kellerman som sigselv

Produktion 
Indspilningen begyndte den 19 januar 2015 i Liverpool og flyttede senere til Philadelphia, Rockys hjem.

Referencer

Eksterne henvisninger 

 
 

Amerikanske film fra 2015
Dramafilm fra USA
Engelsksprogede film
Sportsfilm
Capriccio

Capriccio er navnet på flere ting:
 Capriccio (opera) – opera af Richard Strauss
 Capriccio (film fra 1968) – dansk musikfilm fra 1968
 Kaprice – en kompositionsform i musik
 Capriccio (maleri) – en genre i landsskabmaleri